Ir-Regolament tal-Kummissjoni (KEE) Nru 1096/87
tal-21 ta’ April 1987
li jemenda r-Regolament (KEE) Nru 3143/85 għall-bejgħ bi prezzijiet imnaqqsa ta’ butir ta’l-intervent intiż għall-konsum dirett fil-forma ta’ butir ikkonċentrat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitaà Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u l-prodotti tal-ħalib [1], kif l-aħħar emendat permezz tar-Regolament (KEE) Nru 773/87 [2], u b’mod partikolari permezz ta’l-Artikolu 6(7) tiegħu,
Billi r-Regolament tal-Kummissjoni (KEE) No 3143/85 [3], kif l-aħħar emendat permezz tar-Regolament (KEE) Nru 569/87 [4], jipprovdi għall-bejgħ bi prezzijiet imnaqqsa ta’ butir ta’l-intervent intiż għall-konsum dirett fil-forma ta’ butir ikkonċentrat; billi din hija waħda mill-miżuri addizzjonali previsti fl-1987 u 1988 sabiex tiżdied ir-rata ta’ tneħħija tal-butir mill-ħażna pubblika; billi regoli speċjali għall-iffinanzjar ta’ dawn il-miżuri ġew introdotti fl-Artikolu 4(1) tar-Regolament tal-Kunsill (KEE) Nru 1883/78 [5], kif l-aħħar emendat permezz tar-Regolament (KEE) Nru 801/87 [6], b’effett mill-1 ta’ Diċembru 1986; billi l-imsemmija regoli speċjali għall-iffinanzjar, għandhom, għalhekk, jissemmew fir-Regolament (KEE) Nru 3143/85;
Billi l-miżuri previsti f’ dan ir-Regolament huma konformi ma’l-opinjoni tal-Kumitat għall-Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Is-subparagrafu li ġej qed jiżdied ma’l-Artikolu 13 tar-Regolament (KEE) Nru 3143/85:
"L-ispiżalli tirriżulta minn dan ir-Regolament għandha tiġi ffinanzjata b’ konformità mad-dispożizzjonijiet tat-tieni, it-tielet u r-raba’ subparagrafi ta’l-Artikolu 4(1) tar-Regolament tal-Kunsill (KEE) Nru 1883/78 [1] ĠU L 216, tal-5.8.1978, p. 1.."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika b’effett mill-1 ta’ Diċembru 1986.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ April 1987.